

###### KARTGRUNNLAG

Oslo kommune hadde en veileder (Blankett 72-0592) for å lage situasjonsplaner hvis dette kreves. Blanketten er litt foreldet, men er fremdeles prinsipielt sentral og gjengis delvis her og som du kan bruke som mal. Sjekk kravene i din kommune og vurder ditt tiltak slik at du ikke får lagt saken din “på vent”.

*Arbeid i eksisterende bygninger krever i utgangspunktet ikke reguleringskart. Det gjelder i de tilfeller hvor tiltaket ikke fører til endringer på kartet. Unntaket er hvor tiltaket må vurderes opp mot det regulerte formålet, f.eks. bruksendring.*

*Som grunnlag for å tegne situasjonsplan kreves utsnitt av reguleringskartverket i målestokk 1:1000 eller 1:500 (ikke eldre enn 6 måneder gammel plan).*

###### SJEKKLISTE - 1

**🞏** Kartene leveres i 1 eksemplar (TEK17 § 5-1).  
**🞏** Merk: Ved påbygg skal det også leveres utsnitt av reguleringskartverket i   
 2 eksemplarer med avmerking av stedet for forandringer.  
**🞏** Byggets plassering skal inntegnes nøyaktig, markeres med farge, vise møneretning   
 på tak, og påføres utvendige mål. Utspring og innhukk skal også være målsatt.  
 Dersom omrisset av bygningen er vist med takflaten på kartet, må vegglivet stiples inn.  
**🞏** Tilbygg/påbygg skal ha målsatte avstander til nabogrense målt fra vegglivet.  
**🞏** Er bygninger revet eller skal rives, skal dette markeres med REVET/SKAL RIVES.  
**🞏** Eiendommer som det er sendt nabovarsel til skal markeres på kartet.  
**🞏** Utomhusarealet skal tegnes inn med viste biloppstillingsplasser, samt snuplass   
 utenfor regulert veg. Eventuelt garasjeplassering.  
**🞏** Atkomst til tomten skal vises. Avkjørsel til offentlig veg skal være inntegnet med gul  
 farge. Eventuell ny avkjørsel skal anmerkes særskilt. Stigningsforhold, bredde og  
 siktlinjer skal være påført.  
**🞏** Avstand mellom bygninger skal fremkomme.  
**🞏** Støttemurer i forbindelse med terrengbearbeidelse skal tegnes inn, samt skjæringer og  
 fyllinger. Større støttemurer må meldes særskilt etter pbl §§ 20-1 eller 20-2.  
**🞏** Større terrengforandringer skal inntegnes med eksisterende koter vist med hel trukken  
 strek og fremtidige koter med stiplet strek.  
**🞏** Avstand til midt regulert veg skal merkes på kartet.  
**🞏** Eventuell forslag om deling av tomt må inntegnes.  
**🞏** Ved søknad som omfatter flere boenheter og ved innredning av loft, kan det også være  
 påkrevd å tegne inn forslag til felles utearealer som f.eks. lekeplass, oppholdsareal,   
 tørkeplass, søppelkasser, sykkelstativ og private gang- og kjøreveger.   
**🞏**

**🞏**

**🞏**   
Avkjørsel: Det anbefales innsendelse av egen avkjørselsplan som viser bredde, stigning, siktlinjer og snuplass på egen grunn.

Siden her er nedlastbar som Word-fil på byggesaken.no så du kan videre lage din egen sjekkliste til ditt bruk.

###### SJEKKLISTE - 2

Direktoratet for byggkvalitet har lagt ut føringer for søknad og dokumentasjon.

En kan da sammenlikne sjekkliste 1 og 2 og eventuelt bruke sidene når du lager din egen sjekkliste.

*… Opplysninger som er relevante ved søknad er*

🞏 ***a****) tiltakshaver*🞏 ***b****) eiendom og eksisterende bebyggelse som berøres av tiltaket*🞏 ***c****) beskrivelse av tiltakets art*🞏 ***d****) tiltakets størrelse og grad av utnytting*🞏 ***e****) forhold til plangrunnlaget og plan- og bygningsloven § 1-*8  
 (om forbud mot tiltak mv. langs sjø og vassdrag )

🞏 ***f****) ivaretakelse av krav til universell utforming og arkitektonisk utforming,   
 herunder visuelle kvaliteter*🞏 ***g****) tiltakets sikkerhet mot fare eller vesentlig ulempe som følge av  
 natur- eller miljøforhold, og behov for eventuelle sikringstiltak*🞏 ***h****) konsekvensanalyse som framgår av byggteknisk forskrift § 9-4* (om utvalgte naturtyper)

🞏 ***i****) minsteavstand til annen bebyggelse, kraftlinjer, vegmidte, vann- og avløpsledninger*🞏 ***j****) atkomst, vannforsyning, avløp og fjernvarmetilknytning*

🞏 ***k****) eventuelt behov og grunnlag for dispensasjon*🞏 ***l****) om det er avholdt forhåndskonferanse*🞏 ***m****) tegninger og målsatt situasjonsplan*🞏 ***n)*** *redegjørelse for nabovarsling og nabomerknader, samt kvittering  
 for nabovarsel*🞏 ***o)*** *forholdet til andre myndigheter*🞏 ***p)*** *gjennomføringsplan*🞏 ***q)*** *erklæringer om ansvarsrett. […]*

Lager du en god søknad på fritt grunnlag (uten blanketter eller som en ebyggesøknad) skal denne søknaden også behandles seriøst av kommunen.